|  |  |  |
| --- | --- | --- |
|  Stema%20(100px) |  |  Prova14  |
| REPUBLIKA E KOSOVËSREPUBLIKA KOSOVAREPUBLIC OF KOSOVO | KOMUNA E GJILANITOPŠTINA GNJILANEMUNICIPALITY OF GJILANGILAN BELEDIYESI |

**RREGULLORE (K-GJILAN) NR.2/2018**

**PËR NDRYSHIM DHE PLOTËSIM TË RREGULLORES PËR KUSHTET,KRITERET DHE PROCEDURAT E NDARJES SË SUBVENCIONEVE**

**01.NR. 16-126422 DT. 29.12.2016**

Gjilan, 2018

Në bazë të neneve 11, 12 par.12.2 shkronja c) të Ligjit për Vetëqeverisjen Lokale Nr.03/L-040, Gazeta Zyrtare e Republikës së Kosovës, nr.28 e datës 4 qershor 2008, nenit 38 paragrafi 1.3 të Statutit të Komunës së Gjilanit 01. nr. 016-126211 të dt. 06.11.2014, Kuvendi i Komunës së Gjilanit në mbledhjen e mbajtur më \_\_\_\_\_\_\_\_\_\_\_\_\_\_\_\_\_, miratoi këtë:

**RR E G U LL O R E**

**PËR**

**NDRYSHIM DHE PLOTËSIM TË RREGULLORES PËR KUSHTET, KRITERET DHE PROCEDURAT E NDARJES SË SUBVENCIONE 01.NR. 016-126422 DT. 29.12.2016**

Neni 1

1.Te neni 4 paragrafi 2 fshihet teksti dhe riformulohet: personi fizik dhe juridik mund të jetë përfitues i subvencioneve të ndara nga komuna vetëm nëse i ka të përfunduara obligimet

ndaj komunës, me përjashtim të paragrafit 3 të nenit 3 të kësaj rregulloreje.

Neni 2

1.Te neni 19 shtohet paragrafi 1.5 me këtë formulim: subvencionimi për dëme të shkaktuara në bujqësi nga fatkeqësitë natyrore, zjarret , dëme tjera, bazuar në raportet e vlerësimeve të dëmeve nga organi kompetent.

Neni 3

1. Te neni 22 paragrafi 1.6 shtohet fjalia “koncerte brenda dhe jashtë vendit”
2. Neni 22 paragrafi 1.7 fshihet dhe riformulohet me këtë përmbajtje: “Panair i librave, promovimi i librave dhe botimi i librave”
3. Neni 22 paragrafi 1.8 shtohet teksti “pikturë, skulptur, instilacione”
4. Neni 22 paragrafi 1.5 shtohet fjala “filmat”
5. Neni 22 shtohet paragraf i ri “veprimtari letrare, debate, tryeza dhe trajnime të ndryshme”
6. Neni 22 shtohet paragraf i ri “kampe verore për fëmijë 3-5 vjet dhe të rritur.
7. Neni 22 shtohet paragrafi i ri subvencionimi i projekteve për çështje gjinore dhe integrime socio- kulturore.
8. Neni 22 shtohet paragrafi i ri subvencionimi i projekteve të bashkësive fetare për veprimtari me interes publik.
9. Neni 22 shtohet paragraf i ri, projektet e shoqatave dhe OJQ-ve që kanë të bëjnë me

veprimtari me interes publik .

Neni 4

Te paragrafët në gjithë tekstin e rregullores ku shkruan fjala aplikacioni të shtohet teksti: i plotësuar nga shërbimet përkatëse në drejtori dhe njësi tjera të komunës.

Neni 5

1.Fshihet neni 26 paragrafi 1 i rregullores.

Neni 6

1.Pas miratimit të kësaj rregulloreje duhet të bëhet hartimi i tekstit të spastruar të rregullores për ndarjen e subvencioneve.

2.Kjo rregullore hyn në fuqi 7(shtatë) ditë pas publikimit në në web faqen e Komunës.

KUVENDI I KOMUNËS GJILAN

01.nr.\_\_\_\_\_\_\_\_\_\_\_ Kryesuesja e Kuvendit

Gjilan , më \_\_\_\_2018 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Shpresa Kurteshi

A r s y e t i m i

Në bazë të nenit 58 të Ligjit për Vetëqeverisjen Lokale Nr.03/ L-040, Gazeta Zyrtare e Republikës së Kosovës, nr.28 e datës 4 qershor 2008 dhe nenit 77 paragrafi 1.8 të Statutit të Komunës së Gjilanit 01.nr.16-531256 i datës 11.11.2011, në emër të Kryetarit të Komunës propozojë:

PROJEKT-RREGULLOREN

**Për ndryshim dhe plotësim të rregullores për kushtet, kriteret dhe procedurat e ndarjes së subvencione 01.nr. 016-126422 dt. 29.12.2016**

* Meqenëse subvencionet përfshijnë transferet për subjektet e ndryshme, të ardhurat e të cilave nuk mbulojnë shpenzimet e tyre dhe për ketë diferencë kërkojnë të sigurojnë mbështetjen financiare nga komuna, andaj lidhur me shumat e caktuara sipas Propozim Ndryshimit të Rregullores aktuale vendos Kryetari i Komunës dhe për shuma më të mëdha se për të cilat vendos Kryetari i Komunës, vendimin e merr Kuvendi i Komunës si organ më i lartë në Komunë.
* Po ashtu me ndryshimet dhe plotësimet e kësaj rregulloreje kërkohet që subjektet të cilat përfitojnë nga subvencionet, të paraqesin raportet e tyre lidhur me përmbylljen financiare të subvencioneve të pranuara për realizimin e projekteve.
* Me projektin e kësaj Rregulloreje bëhet eliminimi i dispozitave që bien ndesh me parimet themelore të përcaktuara me LVL-në përkatësisht nenin 40 pika c) dhe me ligjet tjera që rregullojnë financat publike dhe menaxhimin e tyre.
* Në kuptim të kësaj që u përmend në arsyetim të kësaj rregulloreje propozohet miratimi i saj nga anëtarët e KK-së.